
ΑΠΟΦΑΣΗ 119 

Έγκριση Κανονισμού Έργων ΔΕΗ. 

ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 


Με την 119/5.4.1993 απόφαση του Διοικητικού Συμβου¬ 
λίου της Δημόσιας Επιχείρησης Ηλεκτρισμού (22η Συνε¬ 
δρίαση της 5ης Απριλίου 1993) εγκρίθηκε ο συνημμένος στην 
παραπάνω απόφαση Κανονισμός Έργων ΔΕΗ, ο οποίος θα 
δημοσιευθεί στην Εφημερίδα της Κυβερνήσεως και ορίσθηκε 
ως ημερομηνία έναρξης ισχύος του πιο πάνω Κανονισμού Έρ¬ 
γων ΔΕΗ η 1.7.1993. 

Από τις διατάξεις του υπόψη Κανονισμού δεν προκαλείται 
δαπάνη σε βάρος του Προϋπολογισμού της ΔΕΗ. 

Αθήνα, 27 Απριλίου 1993 
Ο Πρόεδρος Δ.Σ. 

Ε. Α. ΒΟΛΟΥΔΑΚΗΣ 

ΚΑΝΟΝΙΣΜΟΣ ΕΡΓΩΝ ΔΕΗ 


Άρθρο 1 


ΠΙΝΑΚΑΣ ΠΕΡΙΕΧΟΜΕΝΩΝ 


ΚΕΦΑΛΑΙΟ 1 

ΓΕΝΙΚΑ 

Άρθρο 

1: 

Αντικείμενο Κανονισμού 

Άρθρο 

2: 

Έννοια των Έργων 

Άρθρο 

3: 

Έννοιες και Ορισμοί 

ΚΕΦΑΛΑΙΟ II 

ΔΙΑΔΙΚΑΣΙΕΣ ΑΝΑΘΕΣΗΣ ΕΡΓΩΝ 

Άρθρο 

4: 

Διαδικασίες Επιλογής Αναδόχου 

Άρθρο 

5: 

Συμφωνία - Πλαίσιο 

Άρθρο 

6: 

Προϋποθέσεις Συμμετοχής σε Δια¬ 
γωνισμό 

Άρθρο 

7: 

Κριτήρια Κατακύρωσης Διαγωνισμού 

Άρθρο 

8: 

Σύστημα Προσφοράς 

Άρθρο 

9: 

Προκήρυξη-Διακήρυξη 


Αντικείμενο Κανονισμού 

Αντικείμενο του παρόντος Κανονισμού είναι ο καθορισμός 
των αρχών και των διαδικασιών που διέπουν γενικά τη διακή¬ 
ρυξη, ανάθεση κι εκτέλεση των Έργων της ΔΕΗ από τρίτους. 

Άρθρο 2 

Έννοια των Έργων 

Έργα της ΔΕΗ, για τα οποία ισχύει και εφαρμόζεται ο πα¬ 
ρών Κανονισμός, θεωρούνται: 

-Οι πόσης φύσεως κατασκευές που συνδέονται με 
οποιονδήποτε τρόπο με το έδαφος, το υπέδαφος, το θαλάσ¬ 
σιο ή τον υποθαλάσσιο χώρο. 

- Κάθε άλλη σύνθετη ηλεκτρομηχανολογική κατασκευή 

που συγκεντρώνει απαραίτητα όλα τα ακόλουθα στοιχεία: 
Μελέτη, κατασκευή - προμήθεια Εξοπλισμού, συναρμολόγη- 
ση-ανέγερση, δοκιμές, θέση σε λειτουργία και διαδικασίες 
προσωρινής και οριστικής παραλαβής. 

- Οι εργασίες εκμετάλλευσης κοιτασμάτων γαιανθράκων, 
καθώς και διάφορες χωματουργικές εργασίες και τα επιμέ- 
ρους τμήματα αυτών, όπως εκσκαφή, φόρτωση, μεταφορά. 

- Κάθε επέκταση ή ανακαίνιση ή επισκευή και συντήρηση 
υφισταμένου Έργου. 

Αρθρο 3 

Έννοιες και Ορισμοί 

Για την εφαρμογή του Κανονισμού αυτού οι παρακάτω όροι 
έχουν την ακόλουθη σημασία: 

α. «Επιχείρηση» είναι η Δημόσια Επιχείρηση Ηλεκτρισμού 
(ΔΕΗ). 

β. «Ανάδοχος» είναι το νομικό ή φυσικό πρόσωπο στο οποίο 
έχει ανατεθεί, με Σύμβαση, η εκτέλεση του Έργου. 

γ. «Μικρά Έργα» είναι τα Έργα με προϋπολογισμό κάτω 
από ένα ποσό, που καθορίζεται από το Διοικητικό Συμβούλιο 
της ΔΕΗ, και που μπορούν, κατά την κρίση του αρμοδίου ορ¬ 
γάνου να διακηρυχθούν με απλοποιημένες διαδικασίες, τη- 
ρουμένων των διατάξεων του παρόντος Κανονισμού. 

δ. «Σύμβαση» είναι η γραπτή συμφωνία, μεταξύ της Επιχεί¬ 
ρησης και του Αναδόχου, για την εκτέλεση του Έργου. 

ε. «Επιβλέπουσα Υπηρεσία» είναι η τεχνική υπηρεσία της 
ΔΕΗ, που είναι αρμόδια για την παρακολούθηση, έλεγχο και 
διοίκηση της κατασκευής του Έργου. 

στ. «Προϊσταμένη Υπηρεσία» είναι Υπηρεσία της ΔΕΗ που 
προΐσταται της Επιβλέπουσας Υπηρεσίας. 

ΚΕΦΑΛΑΙΟ II 

ΔΙΑΔΙΚΑΣΙΕΣ ΑΝΑΘΕΣΗΣ ΕΡΓΩΝ 
Αρθρο 4 

Διαδικασία Επιλογής Αναδόχου 

1. Η ΔΕΗ μπορεί να χρησιμοποιήσει μια από τις παρακάτω 
διαδικασίες για την επιλογή του Αναδόχου: 

α. Ανοικτή Διαδικασία, με δημόσια πρόσκληση σε Διαγωνι¬ 
σμό, όπου όλοι οι ενδιαφερόμενοι μπορούν να υποβάλουν 
προσφορά. 

β. Κλειστή Διαδικασία, όπου προσφορά στον αντίστοιχο 
Διαγωνισμό μπορούν να υποβάλουν μόνον αυτοί που έχουν 
προεπιλεγεί μετά από δημόσια πρόσκληση για εκδήλωση εν¬ 
διαφέροντος. 

γ. Διαδικασία με Διαπραγματεύσεις, όπου η ΔΕΗ απευθύ¬ 
νεται σε υποψήφιους Αναδόχους της επιλογής της και δια¬ 
πραγματεύεται τους όρους της Σύμβασης με έναν ή περισσό¬ 
τερους από αυτούς. 

2. Η Ανοικτή Διαδικασία αποτελεί την κύρια διαδικασία επι¬ 
λογής Αναδόχου και διέπεται από τα άρθρα 6 έως και 14 του 
παρόντος Κανονισμού. 

3. Η Κλειστή Διαδικασία εφαρμόζεται σε ειδικές περιπτώ¬ 
σεις, όταν κριθεί σκόπιμο από το αρμόδιο υπηρεσιακό όρ¬ 
γανο. 

Η πρόσκληση για εκδήλωση ενδιαφέροντος, προκειμένου 
να προεπιλεγούν αυτοί που θα συμμετάσχουν στο Διαγωνι¬ 
σμό, δημοσιεύεται σε δύο (2) τουλάχιστον ημερήσιες εφημε¬ 
ρίδες. Επίσης δημοσιεύεται και στην επίσημη Εφημερίδα των 
Ευρωπαϊκών Κοινοτήτων, εφόσον αυτό προβλέπεται από τις 
εκάστοτε ισχύουσες Κοινοτικές Οδηγίες. 

Το αντίστοιχο Τεύχος της ΔΕΗ, που αφορά στην προεπι¬ 
λογή, διατίθεται ή αποστέλλεται, με δαπάνη και ευθύνη του 
ενδιαφερόμενου, μετά από αίτησή του και περιέχει: 

- τα κύρια στοιχεία του Έργου, όπως π.χ. περιγραφή του 
Έργου, κύρια τεχνικά στοιχεία, τόπος εκτέλεσης, προϋπολο¬ 


γισμός 

- τις ελάχιστες προϋποθέσεις συμμετοχής στη διαδικασία 
προεπιλογής 

- το χρόνο και τον τόπο υποβολής της εκδήλωσης ενδιαφέ¬ 
ροντος 

- τα κριτήρια προεπιλογής 

- ο,τιδήποτε άλλο κρίνει η Επιχείρηση 

Η προεπιλογή γίνεται από το αρμόδιο όργανο της ΔΕΗ. 

Η Επιχείρηση, μετά το πέρας της διαδικασίας προεπιλογής, 
ενημερώνει έγγραφα τους αποκλεισθέντες για τους λόγους 
της μη προεπιλογής των και αποστέλλει στους προεπιλεγέ- 
ντες τη Διακήρυξη. 

Δυνατότητα υποβολής Ενστάσεων έχουν μόνο οι αποκλει- 
σθέντες. Οι Ενστάσεις αναστέλλουν τη διαδικασία προεπιλο¬ 
γής μέχρι την τελεσίδικη εκδίκασή τους. 

Η απόφαση επί των Ενστάσεων θα λαμβάνεται από το αρ¬ 
μόδιο όργανο της ΔΕΗ. 

Κατά τα λοιπά ισχύει ό,τι και για την Ανοικτή Διαδικασία. 

4. Η Διαδικασία με Διαπραγματεύσεις αποτελεί εξαιρετική 
διαδικασία και μπορεί να εφαρμοστεί στις ακόλουθες περι¬ 
πτώσεις: 

α. Εάν σε διαδικασία με προκήρυξη Διαγωνισμού (ανοικτή ή 
κλειστή διαδικασία) δεν υποβλήθηκε καμία προσφορά ή εάν 
από τις υποβληθείσες προσφορές δεν είναι καμιά κατάλληλη. 
Η περίπτωση αυτή ισχύει εφόσον δεν θα τροποποιηθούν ου¬ 
σιαστικά οι αρχικοί όροι του Διαγωνισμού. 

β. Εάν η σύναψη της Σύμβασης γίνεται αποκλειστικά για λό¬ 
γους έρευνας, δοκιμών, μελέτης ή ανάπτυξης νέων μεθοδο¬ 
λογιών. 

γ. Εάν, για λόγους τεχνικής ή καλλιτεχνικής ιδιομορφίας ή 
για λόγους που αφορούν στην προστασία δικαιωμάτων απο¬ 
κλειστικότητας, η ανάθεση μπορεί να γίνει μόνο σε συγκεκρι¬ 
μένο Ανάδοχο. 

δ. Στο βαθμό που είναι απόλυτα αναγκαίο, εάν λόγω κατε- 
πείγουσας ανάγκης, οφειλόμενης σε γεγονότα που δε μπο¬ 
ρούν να προβλεφθούν από την Επιχείρηση, οι προθεσμίες της 
ανοικτής ή κλειστής διαδικασίας δεν είναι δυνατόν να τηρη¬ 
θούν. 

ε. Για τις εργασίες που δε μπορούν να εκτελεσθούν με 
βάση τα οριζόμενα στο άρθρο 17 του παρόντος Κανονισμού, 
με την προϋπόθεση ότι η ανάθεση γίνεται στον Ανάδοχο που 
εκτελεί την αρχική Σύμβαση, και δε μπορούν να διαχωριστούν 
τεχνικά ή οικονομικά από τη Σύμβαση χωρίς να προκληθούν 
μεγάλες δυσχέρειες στην Επιχείρηση ή όταν οι εν λόγω πρό¬ 
σθετες εργασίες, αν και μπορούν να διαχωρισθούν από την 
αρχική Σύμβαση, είναι απόλυτα απαραίτητες για τα επόμενα 
στάδια. 

στ. Στην περίπτωση Συμβάσεων για νέα Έργα που συνίστα- 
νται στην επανάληψη παρόμοιων έργων και ανατίθενται στον 
Ανάδοχο στον οποίο η Επιχείρηση έχει αναθέσει την πρώτη 
Σύμβαση, με την προϋπόθεση ότι αυτά τα Έργα είναι σύμ¬ 
φωνα με το αρχικό Έργο και ότι αυτή η διαδικασία θα προβλέ- 
πεται στη Διακήρυξη της πρώτης Σύμβασης. 

Η διαδικασία αυτή είναι δυνατό να εφαρμοσθεί μέσα σε μία 
τριετία από τη θέση σε ισχύ της αρχικής Σύμβασης. 

ζ. Στην περίπτωση Συμβάσεων που συνάπτονται με βάση 
Συμφωνία - Πλαίσιο, εφόσον η Συμφωνία - Πλαίσιο έχει συνα- 
φθεί σύμφωνα με τον παρόντα Κανονισμό. 

Στις περιπτώσεις των εδαφίων α, β και δ της παρούσας πα¬ 
ραγράφου η Επιχείρηση έχει τη δυνατότητα επιλογής της 
προσφορότερης, κατά την κρίση της, διαδικασίας επιλογής 
Αναδόχου, δηλαδή από το να προχωρήσει σε απευθείας δια¬ 
πραγμάτευση με έναν υποψήφιο Ανάδοχο έως το να συγκε¬ 
ντρώσει τις περισσότερες, κατά το δυνατό, προσφορές με 
τον ταχύτερο δυνατό τρόπο και να ακολουθήσει τα αναφερό- 

μένα στην Ανοικτή Διαδικασία για τεχνική κρίση και αξιολό¬ 
γηση, χωρίς όμως τις διαδικασίες περί δημοσιότητας, Ενστά¬ 
σεων κ.λπ. 

Άρθρο 5 

Συμφωνία - Πλαίσιο 

1. Καταρτίζεται μεταξύ της Επιχείρησης και ενός ή περισ¬ 
σοτέρων Ανάδόχων και αποσκοπεί στον καθορισμό των όρων 
των Συμβάσεων εκτέλεσης Έργων που πρόκειται να συνα- 
φθούν κατά τη διάρκεια συγκεκριμένης περιόδου, ιδίως όσον 
αφορά τις τιμές και, κατά περίπτωση, την ποσότητα. 

2. Η Συμφωνία - Πλαίσιο θεωρείται Σύμβαση και εφαρμόζο¬ 
νται, για τη σύναψή της, οι διατάξεις του παρόντος Κανονι¬ 
σμού. 

3. Όταν η Επιχείρηση έχει συνάψει Συμφωνία - Πλαίσιο 
σύμφωνα με τις διατάξεις του παρόντος Κανονισμού, μπορεί 
να εφαρμόσει το άρθρο 4 παράγραφο 4 εδάφιο ζ κατά τη σύ¬ 
ναψη των Συμβάσεων που βασίζονται στη συμφωνία αυτή. 

4. Η Συμφωνία - Πλαίσιο κατ’ ουδένα τρόπο πρέπει να πα¬ 
ρακωλύει, περιορίζει ή νοθεύει τον ανταγωνισμό. 

Άρθρο 6 

Προϋποθέσεις Συμμετοχής σε Διαγωνισμό 

Προϋποθέσεις που πρέπει να έχει ένας υποψήφιος Ανάδο- 
χος για συμμετοχή στους Διαγωνισμούς Έργων της ΔΕΗ είναι, 
ενδεικτικά και όχι περιοριστικά, η εμπειρία του Διαγωνιζόμε- 
νου σε ίδια ή παρόμοια Έργα, η άρτια και σωστή στελέχωση 
σε επιστημονικό και τεχνικό προσωπικό, η διάθεση επαρκούς 
και κατάλληλου εξοπλισμού και μηχανημάτων, η οικονομική 
δυνατότητα, η διαχειριστική και πιστοληπτική ικανότητα και 
ό,τι άλλο, κατά την κρίση της ΔΕΗ, απαιτείται να προσκομι¬ 
στεί από τους Διαγωνιζόμενους για να διασφαλισθεί η άρτια 
και έγκαιρη εκτέλεση του Έργου. Οι εκάστοτε προϋποθέσεις 
προβλέπονται στη Διακήρυξη. 

Άρθρο 7 

Κριτήρια Κατακύρωσης Διαγωνισμού 

1. Τα κριτήρια βάσει των οποίων γίνεται η κατακύρωση του 
Διαγωνισμού, μεταξύ των τεχνικά και οικονομικά αποδεκτών 
προσφορών, είναι: 

α. Το Χαμηλότερο Τίμημα 
ή 

β. Η Συμφερότερη Προσφορά 

2. Στην περίπτωση του Χαμηλότερου Τιμήματος η κατακύ¬ 
ρωση του Διαγωνισμού γίνεται με βάση μόνο το ύψος του 
προσφερόμενου τιμήματος. 

3. Στην περίπτωση της Συμφερότερης Προσφοράς, προ- 
κειμένου να διαμορφωθεί το συγκριτικό τίμημα, πέρα από το 
προσφερόμενο τίμημα συνεκτιμώνται και άλλα κριτήρια ανά¬ 
λογα με την ιδιαιτερότητα του Έργου, όπως π.χ. το κόστος 
λειτουργίας, η αποδοτικότητα, η ποιότητα, η προθεσμία πε- 
ράτωσης, η αισθητική, η λειτουργικότητα, το τεχνικό πλεονέ¬ 
κτημα, η εξυπηρέτηση μετά την πώληση, η τεχνική βοήθεια, η 
δέσμευση ως προς τα ανταλλακτικά, η εξασφάλιση εφοδια¬ 
σμού. 

Στη Διακήρυξη θα αναφέρονται σαφώς όλα τα κριτήρια που 
θα ληφθούν υπόψη καθώς και η μέθοδος αξιολόγησής τους. 

Όταν η κατακύρωση γίνεται με κριτήριο τη Συμφερότερη 
Προσφορά, μπορεί η Διακήρυξη να προβλέπει τη δυνατότητα 
υποβολής εναλλακτικών προσφορών. Στην περίπτωση αυτή η 
Διακήρυξη θα αναφέρει σαφώς τις ελάχιστες απαιτήσεις που 


θα πρέπει να πληροί το περιεχόμενο των εναλλακτικών προ¬ 
σφορών καθώς και τις τυχόν ειδικές απαιτήσεις για την υπο¬ 
βολή τους. 

Άρθρο 8 

Σύστημα Προσφοράς 

1. Τα συστήματα προσφοράς είναι: 

α. Η προσφορά με ενιαίο ποσοστό έκπτωσης επί των τιμών 
του Τιμολογίου της Υπηρεσίας. 

β. Η προσφορά επιμέρους ποσοστών έκπτωσης κατά ομά¬ 
δες τιμών, επί των ομαδοποιημένων τιμών του Τιμολογίου της 
Υπηρεσίας, με έλεγχο ομαλότητας τιμών των επι-μέρους πο¬ 
σοστών έκπτωσης. 

γ. Η συμπλήρωση από το Διαγωνιζόμενο ανοικτού Τιμολο¬ 
γίου, με έλεγχο ομαλότητας των τιμών σε σχέση με τις τιμές 
του αντίστοιχου Τιμολογίου της Υπηρεσίας. 

δ. Η ελεύθερη συμπλήρωση ανοικτού Τιμολογίου, που μπο¬ 
ρεί να περιλαμβάνει αναλυτικές τιμές ή περιληπτικές τιμές ή 
και κατ’ αποκοπή τιμή. 

ε. Η προσφορά που περιλαμβάνει μελέτη και κατασκευή με 
κατ’ αποκοπή εργολαβικό αντάλλαγμα για το Έργο ολόκληρο 
ή κατά τμήματα. 

Τα συστήματα αυτά μπορεί να εφαρμοσθούν και σε συν¬ 
δυασμό μεταξύ τους στο Διαγωνισμό του ίδιου Έργου. 

Η επιλογή του συστήματος που θα εφαρμοσθεί σε κάθε 
Διαγωνισμό εγκρίνεται από το αρμόδιο όργανο, που εγκρίνει 
και τη Διακήρυξη. 

2. Το σύστημα της παραγράφου 1 εδάφιο α εφαρμόζεται 
συνήθως σε Έργα μικρού προϋπολογισμού. 

Το σύστημα της παραγράφου 1 εδάφιο β εφαρμόζεται 
ιδίως όταν είναι μεγάλο το πλήθος των τιμών μονάδας με τις 
οποίες θα καταρτισθεί η Σύμβαση. 

Το σύστημα της παραγράφου 1 εδάφιο γ είναι το κατά κα¬ 
νόνα εφαρμοζόμενο από την Επιχείρηση σύστημα, για Έργα 
συνήθους ή μεγάλου προϋπολογισμού και όταν δε συντρέ¬ 
χουν λόγοι εφαρμογής των συστημάτων των παραγράφων 
1 .δ. και 1 .ε. 

Το σύστημα της παραγράφου 1 εδάφιο δ μπορεί να εφαρ¬ 
μόζεται, ανεξάρτητα από προϋπολογισμό, σε Έργα των 
οποίων οι ποσότητες των εργασιών έχουν προμετρηθεί χωρίς 
κίνδυνο συμβατικών σφαλμάτων και δεν αναμένονται κατα¬ 
σκευαστικές αποκλίσεις. Στο σύστημα αυτό οι τιμές του Τιμο- 
λογίου μπορεί να είναι αναλυτικές ή περιληπτικές για ολοκλη¬ 
ρωμένα τμήματα σύνθετων εργασιών ή να είναι κατ’ αποκοπή 
τιμές για ευρύτερα τμήματα του Έργου ή για όλο το Έργο. 

Το σύστημα της παραγράφου 1 εδάφιο ε εφαρμόζεται όταν 
πρόκειται για Έργο που επιδέχεται ειδικούς τρόπους κατα¬ 
σκευής ή μεθόδους που καλύπτονται από τεχνογνωσίες ή 
άλλα κατοχυρωμένα δικαιώματα ή αν κρίνεται σκόπιμος ο 
συνδυασμός σύνταξης ή ολοκλήρωσης ή αναθεώρησης υπάρ- 
χουσας μελέτης με την κατασκευή ή αναζήτηση εναλλακτι¬ 
κών λύσεων. Κατά την εφαρμογή του συστήματος αυτού μπο¬ 
ρεί με τη Διακήρυξη να ζητείταίαπό τους Διαγωνιζόμενους, 
εκτός από την οικονομική τους προσφορά, η συμπλήρωση ή η 
σύνταξη μελετών, ο προσδιορισμός τεχνολογικών χαρακτηρι¬ 
στικών και προδιαγραφών επιμέρους στοιχείων του Έργου ή η 
υποβολή προτάσεων-λύσεων σε δοσμένο τεχνικό πρόβλημα 
ή ο καθορισμός της προθεσμίας αποπεράτωσης του Έργου. 
Από την Επιχείρηση χορηγούνται στους ενδιαφερόμενους τα 
προβλεπόμενα στη Διακήρυξη τεχνικά στοιχεία, πρότυπα για 
την επιθυμητή ποιότητα των εργασιών ή για τα ελάχιστα όρια 
ανεκτής ποιότητας ή και της προθεσμίας αποπεράτωσης ή 
και υποδείγματα για τη σύνταξη οικονομικής προσφοράς κατά 
ενιαίο τρόπο. 

Η οικονομική προσφορά περιλαμβάνει το εργολαβικό 

αντάλλαγμα κατ' αποκοπή για το Έργο ολόκληρο ή κατά τμή¬ 
ματα. 

Αρθρο 9 

Προκήρυξη - Διακήρυξη 

1.0 Διαγωνισμός για την ανάθεση κατασκευής Έργου διε- 
νεργείται με βάση τη σχετική Διακήρυξη. Η Διακήρυξη, με την 
οποία προσδιορίζεται μεταξύ άλλων το κριτήριο κατακύρωσης 
και το σύστημα προσφοράς, εγκρίνεται σε κάθε συγκεκρι¬ 
μένη περίπτωση από το αρμόδιο όργανο της ΔΕΗ. 

2. Η Προκήρυξη Διαγωνισμού με Ανοικτή Διαδικασία δημο¬ 
σιεύεται σε δύο (2) τουλάχιστον ημερήσιες εφημερίδες. Επί¬ 
σης δημοσιεύεται και στην επίσημη Εφημερίδα των Ευρωπαϊ¬ 
κών Κοινοτήτων, εφόσον αυτό προβλέπεται από τις εκάστοτε 
ισχύουσες Κοινοτικές Οδηγίες. 

Η Προκήρυξη περιλαμβάνει κατ’ ελάχιστο τα βασικά στοι¬ 
χεία του Έργου και της Υπηρεσίας της ΔΕΗ που διενεργεί το 
Διαγωνισμό καθώς και τους όρους του Διαγωνισμού, που πε- 
ριγράφονται αναλυτικά στο Τεύχος της Διακήρυξης «Όροι και 
Οδηγίες Διαγωνισμού». Στις περιπτώσεις που η Προκήρυξη 
δημοσιεύεται στην επίσημη Εφημερίδα των Ευρωπαϊκών Κοι¬ 
νοτήτων περιλαμβάνει όλα τα στοιχεία που προβλέπονται από 
τις ισχύουσες Κοινοτικές Οδηγίες. 

3. Η ημερομηνία υποβολής των προσφορών θα αναγράφε¬ 
ται στην Πρόσκληση. Το ελάχιστο χρονικό διάστημα μεταξύ 
της δημοσίευσης της Προκήρυξης και της ημερομηνίας υπο¬ 
βολής των προσφορών θα καθορίζεται με απόφαση του Γενι¬ 
κού Διευθυντή και θα είναι εναρμονισμένο με την Ελληνική 
Νομοθεσία και τις εκάστοτε ισχύουσες Κοινοτικές Οδη¬ 
γίες. 

Η Επιχείρηση μπορεί να μεταθέτει την ημερομηνία υποβο¬ 
λής προσφορών γνωστοποιώντας τη νέα ημερομηνία με δη¬ 
μοσίευση στον Τύπο. 

4. Η Διακήρυξη αποτελείται, κατ' ελάχιστο, από τα ακό¬ 
λουθα: 

- Πρόσκληση 

- Όροι και Οδηγίες Διαγωνισμού 

- Συμφωνητικό Σύμβασης 

- Ειδικοί Όροι 

- Γ ενικοί Όροι 

- Τεχνικές Προδιαγραφές και Σχέδια 

-Τεύχος Ασφαλίσεων 

-Τεύχος Υποδειγμάτων, για Εγγυητικές Επιστολές, για 
Υπεύθυνη Δήλωση προσφέροντος περί αποδοχής όρων της 
Διακήρυξης, καθώς και για Υπεύθυνη Δήλωση συνυπευθυνό- 
τητας (σε περίπτωση κοινοπραξίας). 

- Έντυπα Οικονομικών στοιχείων προσφορών 

Όλα τα παραπάνω, με εξαίρεση τις «Τεχνικές Προδιαγρα¬ 
φές και Σχέδια», καθώς και τα «Έντυπα Οικονομικών στοι¬ 
χείων προσφορών», πρέπει να είναι σύμφωνα με εγκεκρι¬ 
μένα, από το Διοικητικό Συμβούλιο της Επιχείρησης, Κατευ¬ 
θυντήρια Τεύχη. Τυχόν διαφοροποίηση της Διακήρυξης από 
τα Κατευθυντήρια Τεύχη εγκρίνεται από το αρμόδιο όργανο 
της Επιχείρησης. 

5. Τα Τεύχη τς Διακήρυξης ενός Διαγωνισμού διατίθενται ή 
αποστέλλονται, με δαπάνη και ευθύνη των ενδιαφερομένων, 
μετά από αίτησή τους. 

Αρθρο 10 

Διαδικασία Υποβολής και Αποσφράγισης Προσφορών 

1. Η παραλαβή και αποσφράγιση των προσφορών γίνεται 
από τριμελείς Επιτροπές Αποσφράγισης από υπαλλήλους της 
Επιχείρησης, που συγκροτούνται αρμοδίως. 

2. Οι προσφορές υποβάλλονται, από τους ίδιους τους Δια- 
γωνιζόμενους ή τους εκπροσώπους τους, σε συγκεκριμένη 
ημερομηνία, ώρα και τόπο που ορίζονται στην Πρόσκληση. 


Προσφορές που αποστέλλονται ταχυδρομικώς έναντι απο- 
δείξεως ή μέσω εταιρειών διακίνησης εντύπων, με ευθύνη 
του προσφέροντος αναφορικά με το περιεχόμενο και τον 
χρόνο άφιξης, λαμβάνονται υπόψη εφόσον καταχωριστούν, 
μέχρι την πιο πάνω μέρα και ώρα, στο Πρωτόκολλο της Υπη¬ 
ρεσίας που ορίζεται στη Διακήρυξη. 

Οι Διαγωνιζόμενοι φροντίζουν ώστε η προσφορά να κατατί¬ 
θεται σφραγισμένη και με ειδική ένδειξη ότι πρόκειται για 
προσφορά του συγκεκριμένου Έργου. 

Οι Υπηρεσίες Πρωτοκόλλου της ΔΕΗ αποστέλλουν, έναντι 
αποδείξεως παραλαβής, σφραγισμένες τις προσφορές που 
παραλαμβάνουν στον Πρόεδρο της Επιτροπής Αποσφράγι¬ 
σης, ο οποίος τις αποσφραγίζει μαζί με τις προσφορές που 
υποβλήθηκαν απευθείας στην Επιτροπή Αποσφράγισης. 

3. Οι προσφορές συνοδεύονται απ’ όσα αντίγραφα προβλέ- 
πεται από τη Διακήρυξη. Ο Διαγωνιζόμενος υποχρεούται, σε 
περίπτωση υπάρξεως αντιγράφων, να ορίσει το πρωτότυπο 
της προσφοράς με τη λέξη ΠΡΩΤΟΤΥΠΟ γραμμένη με κεφα¬ 
λαία σ' ένα από τα υποβαλλόμενα αντίγραφα. Όλες οι σελί¬ 
δες της πρωτότυπης προσφοράς είναι υπογεγραμμένες από 
το Διαγωνιζόμ'ενο ή τον εξουσιοδοτημένο εκπρόσωπό του. 

Σε περίπτωση διαφορών μεταξύ πρωτοτύπου και αντιγρά¬ 
φων, υπερισχύει το πρωτότυπο. 

4. Οι προσφορές πρέπει να περιλαμβάνουν όλα τα στοιχεία 
που καθορίζονται στη Διακήρυξη και να υποβάλονται μέσα σε 
κλειστό φάκελο με την ένδειξη ΦΑΚΕΛΟΣ ΠΡΟΣΦΟΡΑΣ, 
που θα περιλαμβάνει τρεις άλλους σφραγισμένους φακέλους 
με τα διακριτικά Α, Β και Γ. 

- Ο ΦΑΚΕΛΟΣ Α, περιέχει τα νομιμοποιητικά στοιχεία του 
προσφέροντος και άλλα τυπικά στοιχεία της προσφοράς, 
όπως αυτά καθορίζονται στη Διακήρυξη. 

-Ο ΦΑΚΕΛΟΣ Β, περιέχει κυρίως την «τεχνική προ¬ 
σφορά», όπως αυτή καθορίζεται στη Διακήρυξη. 

- Ο ΦΑΚΕΛΟΣ Γ, περιέχει την «οικονομική προσφορά», 
όπως αυτή καθορίζεται στη Διακήρυξη. 

5. Η διαδικασία αποσφράγισης των προσφορών για Διαγω¬ 
νισμούς με κριτήριο κατακύρωσης τη Συμφερότερη Προ¬ 
σφορά είναι αυτή της ξεχωριστής αποσφράγισης των ΦΑΚΕ¬ 
ΛΩΝ Β και Γ (τεχνικών και οικονομικών προσφορών) ενώ για 
Διαγωνισμούς με κριτήριο κατακύρωσης το Χαμηλότερο Τί¬ 
μημα μπορεί να εφαρμοστεί διαδικσία είτε ταυτόχρονης απο¬ 
σφράγισης είτε ξεχωριστής αποσφράγισης. 

Ταυτόχρονη αποσφράγιση των φακέλων Β και Γ στην περί¬ 
πτωση Διαγωνισμών με κριτήριο κατακύρωσης τη Συμφερό¬ 
τερη Προσφορά μπορεί να γίνει μόνο με απόφαση Διοικητικού 
Συμβουλίου. 

Η διαδικασία αποσφράγισης θα περιγράφεται αναλυτικά 
στη Διακήρυξη. 

6. Μετά την εκπνοή της ώρας που ορίζεται στη Διακήρυξη 
για την υποβολή των προσφορών, η Επιτροπή Αποσφράγισης 
προβαίνει δημόσια στην αποσφράγιση των προσφορών. 

Ολιγόλεπτη παράταση της ώρας για την υποβολή των προ¬ 
σφορών, μπορεί να δίνεται κατά την κρίση της Επιτροπής 
Αποσφράγισης. 

Αν με το άνοιγμα του ΦΑΚΕΛΟΥ ΠΡΟΣΦΟΡΑΣ διαπιστω¬ 
θεί ότι ο Φάκελος αυτός δεν περιλαμβάνει και τους τρεις 
σφραγισμένους Φακέλους Α, Β και Γ, η προσφορά απορρί¬ 
πτεται χωρίς δικαίωμα Ένστασης. 

7. Όταν ο ΦΑΚΕΛΟΣ ΠΡΟΣΦΟΡΑΣ είναι πλήρης, απο¬ 
σφραγίζεται ο ΦΑΚΕΛΟΣ Α, ελέγχονται τα στοιχεία που πε- 
ριέχονται σ' αυτόν, στη συνέχεια ανακοινώνεται το αποτέλε¬ 
σμα του ελέγχου και ενημερώνονται οι Διαγωνιζόμενοι, των 
οποίων οι προσφορές απορρίφθηκαν, για τις τυπικές ελλεί¬ 
ψεις ή παραλείψεις στοιχείων που οδήγησαν στην απόρριψή 
τους. Οι Διαγωνιζόμενοι, των οποίων οι προσφορές έχουν 
απορριφθεί, έχουν δικαίωμα να υποβάλουν Ενστάσεις, μέσα 
στο χρονικό διάστημα που προβλέπεται από τη Διακήρυξη. 

8. Σε περίπτωση που δεν υποβληθούν Ενστάσεις ή μετά 
την εκδίκαση των τυχόν Ενστάσεων ακολουθείται η παρα¬ 
κάτω διαδικασία: 

α. Στις περιπτώσεις Διαγωνισμών με ταυτόχρονη αποσφρά¬ 
γιση, η Επιτροπή αποσφραγίζει τους ΦΑΚΕΛΟΥΣ Β και Γ και 
ανακοινώνει στους παρευρισκομένους τα κύρια κατά την 
κρίση της τεχνικά και οικονομικά στοιχεία των προσφορών. 

β.' Στις περιπτώσεις Διαγωνισμών με ξεχωριστή αποσφρά¬ 
γιση των ΦΑΚΕΛΩΝ Β και Γ, η Επιτροπή Αποσφράγισης προ¬ 
βαίνει στην αποσφράγιση μόνο του ΦΑΚΕΛΟΥ Β και ανακοι¬ 
νώνει στους παρευρισκομένους τα κύρια τεχνικά στοιχεία των 
προσφορών. Η αποσφράγιση του ΦΑΚΕΛΟΥ Γ γίνεται σε με¬ 
ταγενέστερα στάδιο από την Επιτροπή Αξιολόγησης. 

Η Επιτροπή, και στις δύο περιπτώσεις 8α και 8β, μπορεί να 
ανακοινώσει και οποιοδήποτε άλλο στοιχείο προσφοράς της 
ζητηθεί από τους εκπροσώπους των Διαγωνιζομένων, με τη 
σύμφωνη γνώμη του προσφέροντος. 

9. Όλα τα έγγραφα, σχέδια και λοιπά στοιχεία του πρωτο¬ 
τύπου των προσφορών υπογράφονται από τα μέλη της Επι¬ 
τροπής Αποσφράγισης, η οποία συντάσσει στη συνέχεια Πρα¬ 
κτικό Αποσφράγισης, με όλες τις παρατηρήσεις της, που 
υπογράφεται από τα μέλη της Επιτροπής. Το σχετικό Πρα¬ 
κτικό και οι προσφορές παραδίδονται, έναντι αποδείξεως, 
από την Επιτροπή Αποσφράγισης στην Επιτροπή Αξιολόγη¬ 
σης για την παραπέρα τεχνική και οικονομική αξιολόγησή 
τους. 

Αρθρο 11 

Ενστάσεις Διαγωνιζομένων 

1. Δυνατότητα υποβολής Ενστάσεων έχουν μόνο οι Διαγω- 
νιζόμενοι, των οποίων οι προσφορές απορρίφθηκαν, μόνο για 
τους λόγους που απορρίφθηκαν, στις ακόλουθες περιπτώ¬ 
σεις: 

α. Εάν η Επιτροπή Αποσφράγισης προβεί σε απόρριψη 
προσφοράς για αποκλίσεις ή παραλείψεις των περιεχομένων 
του ΦΑΚΕΛΟΥ Α. 

β. Εάν, στους Διαγωνισμούς στους οποίους προβλέπεται 
ξεχωριστή αποσφράγιση των ΦΑΚΕΛΩΝ Β και Γ, η Επιτροπή 
Αξιολόγησης προβεί, μετά την τεχνική αξιολόγηση, σε απόρ¬ 
ριψη προσφοράς. 

2. Ο χρόνος υποβολής των Ενστάσεων καθορίζεται στη 
Διακήρυξη και η απόφαση επί των πιο πάνω Ενστάσεων θα 
λαμβάνεται από το αρμόδιο όργανο της ΔΕΗ. 

3. Όλες οι παραπάνω Ενστάσεις αναστέλλουν τη διαδικα¬ 
σία του Διαγωνισμού μέχρι την τελεσίδικη εκδίκασή τους. 

4. Διαμαρτυρία οποιοσδήποτε άλλης μορφής, σε οποιαδή¬ 
ποτε φάση του Διαγωνισμού, δεν αναστέλλει τη διαδικασία 
του Διαγωνισμού και τίθεται υπόψη του κατακυρούντος οργά¬ 
νου στη φάση της κατακύρωσης. 

Αρθρο 12 

Αξιολόγηση Προσφορών 

1. Η αξιολόγηση των προσφορών θα γίνεται από Επιτροπές 
Αξιολόγησης που ορίζονται από το αρμόδιο όργανο της ΔΕΗ. 

Σε περιπτώσεις Διαγωνισμών για Έργα με προϋπολογισμό 
μέχρι ένα όριο που καθορίζεται με απόφαση του Γενικού 
Διευθυντή, είναι δυνατό να ορίζεται κοινή Επιτροπή Απο¬ 
σφράγισης - Αξιολόγησης. 

Σε Διαγωνισμούς Έργων, με προϋπολογισμό πάνω από κά¬ 
ποιο όριο, στις Επιτροπές Αξιολόγησης συμμετέχουν και ένα 
μέλος που υποδεικνύεται από την πλέον αντιπροσωπευτική 
οργάνωση των εργαζομένων στη ΔΕΗ, ένα από το Τεχνικό 
Επιμελητήριο της Ελλάδας (ΤΕΕ) και ένα από το Οικονομικό 
Επιμελητήριο της Ελλάδας (ΟΕΕ). Το παραπάνω όριο καθώς 
και ο τρόπος λειτουργίας των Επιτροπών Αξιολόγησης καθο¬ 
ρίζονται με απόφαση του Διοικητικού Συμβουλίου της ΔΕΗ. 


Η τυχόν άρνηση υπόδειξης μέλους από την πλέον αντιπρο¬ 
σωπευτική οργάνωση των εργαζομένων στη ΔΕΗ ή το ΤΕΕ ή 
το ΟΕΕ καθώς και η εκ μέρους τους μη υπόδειξη μέλους μέσα 
σε εύλογο χρονικό διάστημα δε συνιστούν λόγο ακυρότητας 
της σύστασης της Επιτροπής Αξιολόγησης. 

2. Στις περιπτώσεις που προβλέπεται ταυτόχρονη απο¬ 
σφράγιση των ΦΑΚΕΛΩΝ Β και Γ, η Επιτροπή προβαίνει στην 
αξιολόγηση των στοιχείων και των δύο Φακέλων. 

3. Στις περιπτώσεις που προβλέπεται ξεχωριστή αποσφρά¬ 
γιση ΤΩΝ ΦΑΚΕΛΩΝ Β και Γ γίνεται πρώτα η Τεχνική Αξιολό¬ 
γηση, όπως αυτή καθορίζεται αναλυτικά στα αντίστοιχα 
Τεύχη της Διακήρυξης. 

Μετά το πέρας της Τεχνικής Αξιολόγησης ανακοινώνεται 
στον κάθε Διαγωνιζόμενο το αποτέλεσμα της τεχνικής κρίσης 
που αφορά τη δική του προσφορά και υποβάλλονται οι τυχόν 
Ενστάσεις, μέσα στο χρονικό διάστημα που προβλέπεται από 
τη Διακήρυξη. 

Μετά την τελεσίδικη εκδίκαση των τυχόν Ενστάσεων, η 
Επιτροπή Αξιολόγησης προβαίνει, σε δημόσια συνεδρίασή 
της, στην αποσφράγιση των ΦΑΚΕΛΩΝ Γ των προσφορών 
που έχουν γίνει τεχνικά αποδεκτές. Η Επιτροπή Αξιολόγησης 
ανακοινώνει στους παρευρισκόμενους τα κύρια οικονομικά 
στοιχεία των προσφορών. 

Μπορεί επίσης.να ανακοινώσει και οποιοδήποτε άλλο στοι¬ 
χείο της προσφοράς της ζητηθεί από τους εκπροσώπους των 
Διαγωνιζομένων, με τη σύμφωνη γνώμη του προσφέρο¬ 
ντος. 

4. Η Επιτροπή Αξιολόγησης συντάσσει το Πρακτικό Αξιολό¬ 
γησης με τις προτάσεις της και το υποβάλλει στην Υπηρεσία 
που διεξήγαγε το Διαγωνισμό. Η Υπηρεσία αυτή προωθεί το 
Πρακτικό, διατυπώνοντας και τις απόψεις της, στο όργανο 
που είναι αρμόδιο για την έγκριση του αποτελέσματος του 
Διαγωνισμού. 

Αρθρο 13 

Έγκριση Αποτελέσματος Διαγωνισμού 

1. Ο Διαγωνισμός δεν ολοκληρώνεται πριν εγκριθεί το απο¬ 
τέλεσμά του από τα εξουσιοδοτημένα όργανα της Επιχείρη¬ 
σης. Η εγκριτική απόφαση περιλαμβάνει και τυχόν βελτιώσεις 
της προσφοράς που γίνονται δεκτές από το Διαγωνιζό- 
μενο. 

2. Τα ίδια όργανα μπορούν να ακυρώσουν το αποτέλεσμα 
των Διαγωνισμών: 

α. για παράτυπη διεξαγφγή, εφόσον από την παρατυπία 
επηρεάζεται το αποτέλεσμα του Διαγωνισμού. 

β. αν το αποτέλεσμα του Διαγωνισμού κρίνεται αιτιολογη¬ 
μένα μη ικανοποιητικό για την Επιχείρηση. 

γ. αν ο ανταγωνισμός υπήρξε ανεπαρκής ή αν υπάρχουν σο¬ 
βαρές ενδείξεις ότι έγινε συνεννόηση των Διαγωνιζομένων 
προς αποφυγή πραγματικού ανταγωνισμού.· 

Στις περιπτώσεις αυτές η Επιχείρηση μπορεί να διενεργή¬ 
σει νέο Διαγωνισμό με τους ίδιους ή τροποποιημένους όρους 
ή να προχωρήσει στην κατασκευή του Έργου κατά οποιοδή- 
ποτε άλλο νόμιμο τρόπο. 

3. Ακύρωση ή ματαίωση του Διαγωνισμού μπορεί επίσης να 
γίνει εάν υπάρξουν σοβαρές αλλαγές των αναγκών της Επι¬ 
χείρησης. Στην περίπτωση αυτή όμως δεν είναι δυνατή η διε¬ 
νέργεια νέου Διαγωνισμού, εφόσον εξακολουθούν να ισχύουν 
οι λόγοι που επέβαλαν την ακύρωση ή τη ματαίωσή του. 

4. Σε καμιά περίπτωση δε δημιουργείται υποχρέωση κατα¬ 
βολής από τη ΔΕΗ στο Διαγωνιζόμενο οποιοσδήποτε αποζη¬ 
μίωσης για δαπάνες ή για άλλες θετικές ή αποθετικές ζημιές 

που τυχόν υπέστη αυτός από τη συμμετοχή του στο Διαγωνι¬ 
σμό. 

Άρθρο 14 

Κατάρτιση Σύμβασης 

Η Σύμβαση για την κατασκευή του Έργου καταρτίζεται με 
βάση τους όρους της Διακήρυξης και την προσφορά του Ανα- 
δόχου, όπως αυτά τελικά διαμορφώθηκαν και εγκρίθηκαν από 
το αρμόδιο όργανο της Επιχείρησης. 

ΚΕΦΑΛΑΙΟ III 

ΔΙΑΔΙΚΑΣΙΕΣ ΕΚΤΕΛΕΣΗΣ ΕΡΓΩΝ 
Άρθρο 15 

Διοίκηση Έργου - Επίβλεψη 

1. Η διοίκηση του Έργου, η παρακολούθηση και ο έλεγχος 
αυτού, ασκούνται από την Επιχείρηση μέσω των οργάνων της 
(Επιβλέπουσα Υπηρεσία, Προϊσταμένη Υπηρεσία) των 
οποίων οι αρμοδιότητες καθορίζονται στη Σύμβαση. 

Στα καθήκοντα της Επιβλέπουσας Υπηρεσίας περιλαμβά¬ 
νονται η παρακολούθηση και ο έλεγχος της ποιότητας επί τό¬ 
που των έργων και της ποσότητας των εργασιών και γενικά η 
τήρηση των όρων της Σύμβασης από τον Ανάδοχο. 

Στα καθήκοντα της Προϊσταμένης Υπηρεσίας περιλαμβά¬ 
νεται η άμεση εποπτεΐα της Επιβλέπουσας Υπηρεσίας και η 
επίλυση ή η προώθηση για επίλυση θεμάτων που προκύπτουν 
κατά την εκτέλεση της Σύμβασης και δε μπορούν να ρυθμι- 
σθούν άμεσα από την Επιβλέπουσα Υπηρεσία. 

Ο προϊστάμενος της Επιβλέπουσας Υπηρεσίας δύναται να 
ορίζει Εντεταλμένους Μηχανικούς για το Έργο, που αποτε¬ 
λούν τους άμεσους βοηθούς του. 

2. Η άσκηση των παραπάνω καθηκόντων από την Επιβλέ- 
πουσα Υπηρεσία και την Προϊσταμένη Υπηρεσία ως προς την 
εκτέλεση της Σύμβασης δε μειώνει σε καμιά περίπτωση τις 
ευθύνες του Αναδόχου σύμφωνα με την ισχύουσα νομοθεσία 
και τη Σύμβαση. 

3. Η επίβλεψη αποσκοπεί στην πιστή εκπλήρωση από τον 
Ανάδοχο των όρων της Σύμβασης και στην κατασκευή του 
Έργου κατά τους κανόνες της επιστήμης και της τεχνικής, 
ώστε να ανταποκρίνεται στον προορισμό του. Η επίβλεψη 
μπορεί να ασκηθεί εκτός από τον τόπο των Έργων και σε 
όλους τους χώρους που κατασκευάζονται τμήματα του Έρ¬ 
γου. Ο Ανάδοχος είναι υποχρεωμένος να εξασφαλίζει, σε 
εξουσιοδοτημένα όργανα της Επιχείρησης, την απρόσκοπτη 
άσκηση της επίβλεψης στα Εργοστάσια που τυχόν κατα¬ 
σκευάζονται τμήματα του Έργου και γενικά σε όλους τους 
χώρους που κρίνει απαραίτητο η Επιχείρηση. 

4. Η διεύθυνση των Έργων από την πλευρά του Αναδόχου 
στους τόπους κατασκευής τους γίνεται από τεχνικούς που 
έχουν τα κατάλληλα προσόντα. Η Επιχείρηση δύναται να ζη¬ 
τήσει την αντικατάστασή τους, αν κρίνει ότι δεν πληρούνται τα 
προσόντα αυτά. 

5.0 Ανάδοχος έχει την υποχρέωση για την τήρηση των δια¬ 
τάξεων της εργατικής νομοθεσίας, των διατάξεων και κανονι¬ 
σμών για την πρόληψη ατυχημάτων στο προσωπικό του ή στο 
προσωπικό της Επιχείρησης ή σε οποιονδήποτε τρίτο και για 
τη λήψη μέτρων προς αποφυγή ζημιών σε εγκαταστάσεις της 
Επιχείρησης ή και τρίτων, καθώς και μέτρων προστασίας του 
περιβάλλοντος. 

Άρθρο 16 

Πρόγραμμα Εκτέλεσης Έργου 

1.0 Ανάδοχος, μέσα στην προθεσμία που προβλέπεται στη 
Σύμβαση, συντάσσει και υποβάλλει το χρονοδιάγραμμα κατα¬ 
σκευής του Έργου, με βάση την ολική και τις τμηματικές προ¬ 
θεσμίες. Το αρμόδια εγκεκριμένο χρονοδιάγραμμα μαζί με τις 


τυχόν άλλες πληροφορίες σχετικά με τις χρηματικές ροές, τις 
μεθόδους εκτέλεσης των εργασιών κ.λπ. αποτελεί το Πρό¬ 
γραμμα Εκτέλεσης Εργου. 

2. Αναπροσαρμογές του Προγράμματος Εκτέλεσης Έργου 
εγκρίνονται αρμοδίως, όταν οι ανάγκες του Έργου το επιβάλ¬ 
λουν. 

Αρθρο 17 

Αυξομειώσεις Εργασιών 

1. Αν η αρτιότητα ή η λειτουργικότητα του Έργου επιβάλει 
αύξηση στις ποσότητες των εργασιών ή εκτέλεση εργασιών 
που δεν προβλέπονται από τη Σύμβαση, ο Ανάδοχος είναι 
υποχρεωμένος να εκτελέσει τις πρόσθετες αυτές εργασίες 
είτε με τις συμβατικές τιμές είτε με τιμές μονάδας νέων εργα¬ 
σιών, σύμφωνα με τον τρόπο που καθορίζεται στη Σύμβαση. 
Το ποσό που προκύπτει από τις πρόσθετες αυτές ποσότητες 
εργασιών επί τις αντίστοιχες τιμές μονάδας, χωρίς αναθεώ¬ 
ρηση, δεν επιτρέπεται να υπερβεί το 50% του συμβατικού τι¬ 
μήματος. 

Αύξηση του συμβατικού τιμήματος πάνω από 50% απαγο¬ 
ρεύεται. 

Οι, πέραν του 50% του συμβατικού τιμήματος, πρόσθετες 
εργασίες μπορούν να εκτελεσθούν ή με τον ίδιο Ανάδοχο, 
σύμφωνα με τα οριζόμενα στο άρθρο 4 παράγραφο 4 εδάφιο 
ε του παρόντος Κανονισμού ή με όποιο άλλο τρόπο κρίνει 
σύμφορο η Επιχείρηση. 

2. Αν η αύξηση των απαραίτητων για την αρτιότητα ή λει¬ 
τουργικότητα του Έργου εργασιών συνεπάγεται αύξηση με¬ 
γαλύτερη του 100% του επιμέρους συμβατικού τιμήματος 
κάθε ομάδας ομοειδών εργασιών, όπως οι ομάδες αυτές 
προσδιορίζονται με τη Σύμβαση, ο Ανάδοχος υποχρεούται να 
εκτελέσει τις επιπλέον ποσότητες, με τιμές μονάδας που κα¬ 
θορίζονται με ιδιαίτερη συμφωνία Επιχείρησης και Αναδό¬ 
χου. 

3. Οι εργασίες της Σύμβασης μπορούν, σε κάθε περί¬ 
πτωση, να μειωθούν, χωρίς καμιά αποζημίωση του Αναδόχου, 
σε έκταση που δεν πρέπει να υπερβαίνει το ένα τέταρτο του 
συμβατικού τιμήματος. Σε περίπτωση μεγαλύτερης μείωσης 
των εργασιών ο Ανάδοχος δικαιούται αποζημίωσης σύμφωνα 
με τα αναφερόμενα στο άρθρο 24, παράγραφος 3 του παρό¬ 
ντος Κανονισμού. 

4. Όλα τα όρια ή ποσοστά του παρόντος άρθρου αναφέρο- 
νται στις αρχικές ποσότητες και τιμές μονάδας της Σύμβασης 
και δεν περιλαμβάνεται σ’ αυτά αναθεώρηση τιμών, μεταγε¬ 
νέστερη τροποποίησή τους ή οποιαδήποτε αποζημίωση. 

Άρθρο 18 
Προθεσμίες 

1. Σε κάθε Σύμβαση Έργου, εκτός από την προθεσμία για 
την περάτωση του συνόλου του Έργου (συνολική προθε¬ 
σμία), μπορεί να ορίζονται και προθεσμίες για την αποπερά¬ 
τωση ορισμένων τμημάτων του Έργου (τμηματικές προθε¬ 
σμίες). 

2. Αν ο Ανάδοχος δεν τηρήσει οποιαδήποτε από τις εγκε¬ 
κριμένες προθεσμίες, τμηματικές ή συνολική, εφαρμόζονται 
τα προβλεπόμενα από τη Σύμβαση για τις Ποινικές Ρήτρες. 

3. Παράταση της συνολικής ή των τμηματικών προθεσμιών, 
λόγω καθυστερήσεων οφειλόμενων σε Ανωτέρα Βία, όπως 
αυτή ορίζεται στη Σύμβαση, ή λόγω υπαιτιότητας της Επιχεί¬ 
ρησης, εγκρίνεται από το αρμόδιο υπηρεσιακό όργανο. 

Αρθρο 19 

Προκαταβολές - Πληρωμές 

1. Η Σύμβαση μπορεί να προβλέπει χορήγηση προκαταβο¬ 
λής, το ύψος της οποίας καθώς και οι όροι χορήγησής της θα 
καθορίζονται στη Διακήρυξη. 

Η προκαταβολή θα είναι έντοκη. Με απόφαση του Γενικού 

Διευθυντή της ΔΕΗ θα καθορίζεται το εκάστοτε ισχύον επιτό¬ 
κιο για προκαταβολές Έργων. 

2. Η πραγματοποίηση των τμηματικών πληρωμών, της ορι¬ 
στικής πληρωμής και η εκκαθάριση όλων των αμοιβών απαιτή¬ 
σεων από την εκτέλεση της Σύμβασης γίνεται με βάση τα δι- 
καιολογητικά που ορίζονται στη Σύμβαση. 

Αρθρο 20 
Αναθεώρηση Τιμών 

Οι τιμές κάθε Σύμβασης Έργου υπόκεινται σε αναθεώ¬ 
ρηση, εκτός αν η Σύμβαση ορίζει διαφορετικά. 

Η έκταση και ο τρόπος υπολογισμού της αναθεώρησης κα¬ 
θορίζονται στη Σύμβαση. 

Αρθρο 21 
Ποινικές Ρήτρες 

1. Ποινικές Ρήτρες επιβάλλονται για υπέρβαση προθε¬ 
σμιών με υπαιτιότητα του Αναδόχου, αποκλίσεις από εγγυη¬ 
μένα μεγέθη και ό,τι άλλο προβλέπεται στη Σύμβαση, στην 
οποία καθορίζεται επίσης και ο τρόπος προσδιορισμού και 
επιβολής τους. 

2. Οι Ποινικές Ρήτρες, που οφείλονται σε υπέρβαση προ¬ 
θεσμιών, δεν μπορούν να υπερβαίνουν το 10% του συμβατι¬ 
κού τιμήματος, προσαυξημένου με το τίμημα των τυχόν πρό¬ 
σθετων εργασιών και των συμπληρωμάτων της Σύμβασης και 
με τις αναθεωρήσεις. 

3. Οι συνολικές Ποινικές Ρήτρες, για οποιαδήποτε αιτία, 
που μπορεί να επιβληθούν σε κάθε Σύμβαση, δεν μπορεί να 
υπερβαίνουν αθροιστικά το 15% του συμβατικού τιμήματος 
προσαυξημένου με το τίμημα των τυχόν πρόσθετων εργα¬ 
σιών, των συμπληρωμάτων της Σύμβασης και με τις αναθεω¬ 
ρήσεις. 

Αρθρο 22 

Απαιτήσεις - Διαφωνίες 

1. Σε κάθε περίπτωση που ο Ανάδοχος θεωρεί ότι δικαιού¬ 
ται να προβάλει απαίτηση οε σχέση με οποιοδήποτε θέμα 
αφορά στη Σύμβαση, υποχρεούται να γνωστοποιήσει τους λό¬ 
γους και το ύψος της απαίτησής του στην Επιβλέπουσα Υπη¬ 
ρεσία, με τη διαδικασία που προβλέπεται στη Σύμβαση. 

2. Σε περίπτωση μη ικανοποιητικής για τον Ανάδοχο ρύθμι¬ 
σης της απαίτησης, δικαιούται να υποβάλει Αίτηση Επίλυσης 
Διαφωνίας, που απευθύνεται στην Προϊσταμένη Υπηρεσία. 

Η κρίση επί της Αιτήσεως αυτής γίνεται από το αρμόδιο 
υπηρεσιακό όργανο, το οποίο υποχρεούται να εκδώσει την 
απόφασή του μέσα σε προθεσμία από την κατάθεση της Αί¬ 
τησης, όπως αυτή προσδιορίζεται στη Σύμβαση. 

3. Σε περίπτωση που ο Ανάδοχος δεν ικανοποιείται από την 
απόφαση της Επιχείρησης σχετικά με την Αίτησή του, μπορεί, 
πριν καταφύγει στα αρμόδια δικαστήρια, να ζητήσει την επί¬ 
λυση της διαφωνίας με φιλικό διακανονισμό. 

Εφόσον η Επιχείρηση αποδεχτεί την επίλυση της διαφω¬ 
νίας με φιλικό διακανονισμό, συστήνει αρμοδίως Επιτροπή 
Φιλικού Διακανονισμού, η οποία διαπραγματεύεται με τον 
Ανάδοχο και υποβάλλει το πόρισμά της στο αρμόδιο υπηρε¬ 
σιακό όργανο της Επιχείρησης. 

4. Η ύπαρξη διαφωνίας εκ μέρους του Αναδόχου για οποιο- 
δήποτε ζήτημα δεν αναστέλλει την εκτέλεση του Έργου ούτε 
αίρει την υποχρέωση του Αναδόχου να ακολουθεί τις εντολές 
της Επιχείρησης σχετικά με την έγκαιρη και άρτια εκτέλεσή 
του. 

Αρθρο 23 

Προσωρινή - Οριστική Παραλαβή 

1. Οι διαδικασίες προσωρινής και οριστικής παραλαβής αρ¬ 
χίζουν μετά την περάτωση των εργασιών και την επιτυχή ολο¬ 


κλήρωση των τυχόν προβλεπομένων από τη Σύμβαση δοκι¬ 
μών. 

2. Οι παραλαβές γίνονται από Επιτροπές που ορίζονται από 
τα αρμόδια όργανα της ΔΕΗ. 

Για την προσωρινή παραλαβή του Έργου καθώς και για την 
οριστική παραλαβή αυτού συντάσσονται αντίστοιχα πρωτό¬ 
κολλα από τις Επιτροπές Παραλαβής του Έργου. 

Οι ακολουθούμενες διαδικασίες αναφέρονται στη Σύμ¬ 
βαση. 

3. Η Επιτροπή Προσωρινής Παραλαβής ελέγχει το Έργο 
από τεχνική άποψη ποσοτικά και ποιοτικά. Ειδικότερα ελέγ¬ 
χει, κατά το δυνατό, την ποιότητα και πληρότητα των εργα¬ 
σιών και αναγράφει στο πρωτόκολλο τις παρατηρήσεις της. Οι 
παρατηρήσεις αυτές αναφέρονται κυρίως στις εργασίες που 
κρίνονται απορριπτέες, καθώς και στις ελαττωματικές εργα¬ 
σίες που πρέπει να αποκατασταθούν ή που μπορούν να γί¬ 
νουν αποδεκτές αλλά με μείωση του αντίστοιχου τιμήμα¬ 
τος. 

4. Η οριστική παραλαβή γίνεται από την Επιτροπή Οριστι¬ 
κής Παραλαβής μετά την προσωρινή παραλαβή και την πά¬ 
ροδο του χρόνου υποχρεωτικής από τον Ανάδοχο συντήρη¬ 
σης ή εγγύησης. Κατά την οριστική παραλαβή ελέγχεται και 
πάλι η καλή κατάσταση των εργασιών. 

Η διαδικασία οριστικής παραλαβής οδηγεί στο τεχνικό και 
οικονομικό κλείσιμο του Έργου και γίνεται με διαδικασία ανά¬ 
λογη με αυτή της προσωρινής παραλαβής. 

5. Η προσωρινή και οριστική παραλαβή ολοκληρώνονται 
μέσα σε χρόνους που καθορίζονται από τη Σύμβαση και 
εγκρίνονται από το αρμόδιο υπηρεσιακό όργανο. 

Αρθρο 24 

Διάλυση Σύμβασης - Αποζημίωση Αναδόχου 

1. Η Επιχείρηση δικαιούται να προβεί σε διάλυση της Σύμ¬ 
βασης, χωρίς υπαιτιότητα του Αναδόχου, εφόσον τον ειδοποι¬ 
ήσει εγγράφως έγκαιρα, σύμφωνα με τα οριζόμενα στη Σύμ¬ 
βαση. 

2.0 Ανάδοχος μπορεί να ζητήσει τη διάλυση της Σύμβασης 
αν οι εργασίες, ύστερα από την έναρξή τους, διακοπούν με 
υπαιτιότητα της Επιχείρησης για διάστημα μεγαλύτερο από 
αυτό που ορίζεται στη Σύμβαση. 

Η διάλυση μπορεί να ματαιωθεί εφόσον συμφωνήσει ο Ανά¬ 
δοχος. Στην περίπτωση αυτή ο Ανάδοχος θα αποζημιωθεί για 
τις θετικές μόνο ζημιές του, που προκλήθηκαν από τη δια¬ 
κοπή των εργασιών. 

3. Σε περίπτωση διάλυσης της Σύμβασης, η Επιχείρηση κα¬ 
ταβάλλει στον Ανάδοχο την αξία των εργασιών και των υλικών 
που έχουν τιμολογηθεί, την αξία των υλικών που έχουν προ- 
σκομισθεί, καθώς και αποζημίωση για τις δαπάνες που απο¬ 
δεδειγμένα κατέβαλε ο Ανάδοχος για υλικά που βρίσκονται 
στο στάδιο παραγωγής ή προμήθειας, σύμφωνα με το Πρό¬ 
γραμμα Εκτέλεσης Έργου. 

4. Σε περίπτωση που η Σύμβαση διαλυθεί με υπαιτιότητα 
της Επιχείρησης και έχουν εκτελεσθεί εργασίες αξίας μικρό¬ 
τερης από τα τρία τέταρτα (3/4) του συμβατικού τιμήματος, η 
Επιχείρηση καταβάλλει επιπλέον στον Ανάδοχο το αναπό- 
σβεστο μέρος των εγκαταστάσεών του, καθώς και αποζημί¬ 
ωση για το τεκμαιρόμενο όφελος, που δεν μπορεί να είναι με¬ 
γαλύτερο του 5% του ποσού που απομένει από το συμβατικό 
τίμημα, αφού αυτό μειωθεί κατά το ένα τέταρτο (1 /4) και μετά 
αφαιρεθούν το αναπόσβεστο μέρος των εγκαταστάσεών του 
και τα αναφερόμενα στην παράγραφο 3 του παρόντος άρ¬ 
θρου ποσά, για τα οποία αποζημιώνεται ο Ανάδοχος. 

Γ ια τον προσδιορισμό της αποζημίωσης αυτής, λαμβάνο- 

νται υπόψη όλες οι σχετικές συνθήκες και ιδίως το μέγεθος 
του Έργου και ο χρόνος αποδέσμευσης του Αναδόχου. 

Αρθρο 25 

Έκπτωση Αναδόχου 

1. Αν ο Ανάδοχος δεν εκπληρώνει τις συμβατικές του υπο¬ 
χρεώσεις ή δε συμμορφώνεται με τις γραπτές εντολές της 
Επιχείρησης που του δίνονται, σύμφωνα με τη Σύμβαση, μπο¬ 
ρεί να κηρυχθεί έκπτωτος. 

2. Οι ακολουθούμενες διαδικασίες αναφέρονται στη Σύμ¬ 
βαση. 

Αρθρο 26 

Δικαστική Επίλυση Διαφορών 

Κόθε διαφορά μεταξύ των συμβαλλομένων μερών, που 
προκύπτει κατά την υλοποίηση της Σύμβασης και δεν έχει 
επιλυθεί με τις διαδικασίες που αυτή προβλέπει, επιλύεται 
από τα αρμόδια Δικαστήρια των Αθηνών και σύμφωνα με το 
Ελληνικό Δίκαιο. 

Άρθρο 27 

Αποκλεισμός Κατασκευαστή 

1. Η ΔΕΗ μπορεί να αποκλείει από Διαγωνισμούς της, προ¬ 
σωρινά (μέχρι 5 χρόνια) ή οριστικά, κάθε επιχείρηση που κρί- 
θηκε ότι δεν επέδειξε συναλλακτική ευθύτητα σε στάθμη ικα¬ 
νοποιητική για τη ΔΕΗ. 

2. Ο αποκλεισμός αυτός γίνεται με απόφαση του Γενικού 
Διευθυντή της ΔΕΗ, εάν πρόκειται για προσωρινό αποκλεισμό 
ή με απόφαση του Διοικητικού Συμβουλίου, εάν ο αποκλει¬ 
σμός είναι οριστικός. 

ΚΕΦΑΛΑΙΟ IV 
ΛΟΙΠΕΣ ΡΥΘΜΙΣΕΙΣ 
Άρθρο 28 
Εξαιρέσεις 

1. Οι διατάξεις του παρόντος Κανονισμού δεν εφαρμόζο¬ 
νται στα Έργα, τα οποία 

- γίνονται στα πλαίσια διακρατικής συμφωνίας, που έχει συ- 

ναφθεί μεταξύ του Ελληνικού Κράτους και μιας ή περισσο¬ 


τέρων τρίτων, εκτός ΕΟΚ, χωρών. 

- χαρακτηρίζονται ως απόρρητα ή που η εκτέλεσή τους πρέ¬ 
πει να συνοδεύεται από ειδικά μέτρα ασφαλείας, σύμφωνα 
με τους Νόμους και τις διατάξεις του Ελληνικού Κράτους. 

2. Έργα προϋπολογισμού μέχρι ποσού, που θα καθορίζεται 
από το Διοικητικό Συμβούλιο της ΔΕΗ, μπορούν, κατά την 
κρίση της Επιχείρησης, να ανατεθούν και εκτελεσθούν με 
απλοποιημένες διαδικασίες, οπότε και εξαιρούνται του παρό¬ 
ντος Κανονισμού. 

Άρθρο 29 

Μεταβατικές Διατάξεις 

Έργα, για τα οποία έχουν ήδη δημοσιευθεί οι Διακηρύξεις 
τους ή ευρίσκονται στο στάδιο αξιολόγησης ή ’κατακύρωσης ή 
έχουν ήδη υπογράφει Συμβάσεις, διενεργούνται ή εκτελού- 
νται με βάση τη διαδικασία και τις δικαιοδοσίες που ίσχυαν 
πριν την έναρξη εφαρμογής του παρόντος Κανονισμού. 

Άρθρο 30 

Ισχύς του Κανονισμού 

Ο Κανονισμός αυτός ισχύει από την 1η Ιουλίου 1993. 

ΑΠΟΦΑΣΗ 144 

Ορισμός του Γενικού Διευθυντή της ΔΕΗ. 

ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 
Με την 144/22.4.1993 απόφαση Δ.Σ. της ΔΕΗ και σύμ¬ 
φωνα με τη διάταξη της παραγράφου 5 του άρθρου 7 του Π.Δ. 
57/16.2.85 (ΦΕΚ 22/21.2.85 - τ.Α ), (27η Συνεδρίαση της 22 
Απριλίου 1993), ορίσθηκε ο Αναπληρωτής Πρόεδρος του Δ. 
Συμβουλίου Μιχαήλ Παναγιωτόπουλος, ως Γ ενικός Διευθυ¬ 
ντής της Επιχείρησης, για το χρονικό διάστημα που απομένει 
έως τη λήξη της θητείας του Δ. Συμβουλίου ήτοι μέχρι τις 
11.7.1995. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 27 Απριλίου 1993 

Ο Πρόεδρος Δ.Σ. 

Ε. Α. ΒΟΑΟΥΔΑΚΗΣ 

